ช่วงนี้ต้อง wfh เลยนอนเล่นโทรศัพท์อยู่บ้านทั้งวัน ช่วงเย็น นอนเล่นโทรศัพท์ในห้อง(เปิดไฟ) พอลุกไม่มีอาการใดๆ แต่พอเปิดประตูห้อง สายตากลับมืดลงเหมือนคนหน้ามืด เวียนหัว ไม่มีอาการปวดหัว (หน้าห้องไม่ได้เปิดไฟแต่พอมีแสงบ้าง) แบบนี้คือแพ้แสง หรือปรับแสงไม่ทันไหมคะ สายตาสั้นเล็กน้อยค่ะ แต่ทำงานกับจอคอมตลอดตอนนี้รู้สึกสายตาแย่ขึ้นมาก
สวัสดีค่ะอาการรู้สึกเหมือนตาปรับแสงไม่ทัน หน้ามืด เวียนศีรษะดังกล่าวมานั้น อาจจะสัมพันธ์กับสายตาสั้นที่ไม่ได้รับการแก้ไขด้วยการใส่แว่นสายตาที่ตรงกับสายตา ทำให้สายตาพร่ามัว เสียความสามารถในการเพ่งมองแสงหรือวัตถุต่างๆได้ สาเหตุอื่นๆเช่น การเปลี่ยนจากการอยู่ในที่มืดมาที่สว่างเร็วเกินไป ตาล้าจากการเพ่งสายตานานๆ หรือมีอาการปวดศีรษะไมเกรนทำให้การมองเห็นผิดปกติร่วมไปด้วยในเบื้องต้นหลีกเลี่ยงการทำกิจกรรมที่กระตุ้นให้มีอาการ หรือการเพ่งสายตามากๆไปก่อน ใส่แว่นสายตาเพื่อแก้ไขปัญหาสายตาที่มีเอาไว้ตลอดเวลา ร่วมกับไม่เปลี่ยนไปมาระห่วางที่มืดและที่สว่างเร็วจนเกินไปและควรไปพบแพทย์ถ้าอาการยังไม่ทุเลา แม้จะปรับพฤติกรรมแล้ว ร่วมกับปวดหัวมาก มีการมองเห็นผิดปกติ เห็นแสงวาบตลอดเวลาร่วมด้วย